דרווין נונייס

דרווין גבריאל נונייס ריביירו (בספרדית: Darwin Gabriel Núñez Ribeiro; נולד ב-24 ביוני 1999 בארטיגס שבאורוגוואי) הוא כדורגלן אורוגוואי המשחק בעמדת החלוץ בקבוצת ליברפול ובנבחרת אורוגוואי. נונייס הצטרף אל מחלקת הנוער של פניארול בשנת 2013, בגיל 14. הוא עזב את הקבוצה לאחר מספר חודשים, אך חזר אליה שוב בשנת 2014. בתחילת עונת 2017 הושבת נונייס בשל פציעה בברכו. ב-22 בנובמבר 2017 הוא ערך את הופעת הבכורה שלו במועדון, כשהחליף את מקסי רודריגס בהפסד 1–2 לריבר פלייט במסגרת ליגת העל האורוגוואית לעונת 2017. בחודש שלאחר מכן הוא נפצע פעם נוספת בברכו, זו הייתה הופעת הליגה היחידה שלו בעונה זו, בה זכתה פניארול באליפות אורוגוואי. ב-13 באוקטובר 2018 הוא הבקיע את שער הבכורה שלו במועדון, בניצחון 0–2 על סנטרו אתלטיקו פניקס במסגרת הליגה לעונת 2018. בעונה זו, בה זכתה פניארול פעם נוספת באליפות אורוגוואי, הוא ערך 11 הופעות ליגה, והבקיע שער אחד. ב-14 ביולי 2019 הוא הבקיע שלושער בניצחון 0–4 על בוסטון ריבר במסגרת הליגה לעונת 2019. בסך הכל הוא ערך 15 הופעות ליגה במדי המועדון, בהן הבקיע ארבעה שערים. הוא זכה עם המועדון גם בסופר קאפ האורוגוואי בשנת 2018. ב-29 באוגוסט 2019 חתם על חוזה לחמש עונות באלמריה מהליגה הספרדית השנייה. ב-3 באוקטובר הוא ערך את הופעת הבכורה שלו במועדון, בהפסד 2–4 לספורטינג חיחון במסגרת המחזור התשיעי בליגה לעונת 2019/2020. ב-27 באוקטובר הוא הבקיע את שער הבכורה שלו במועדון, שער בפנדל בניצחון 2–3 על אקסטרמדורה במסגרת המחזור ה-13 בליגה. בסך הכל הוא ערך 32 הופעות ליגה במדי המועדון, בהן הבקיע 16 שערים. ב-4 בספטמבר 2020 חתם על חוזה לחמש עונות בבנפיקה ליסבון מליגת העל הפורטוגלית, ששילמה עבורו 24 מיליוני אירו. ב-15 בספטמבר הוא ערך את הופעת הבכורה שלו במועדון, בהפסד 1–2 לפאוק סלוניקי במסגרת פלייאוף ההעפלה לליגת האלופות לעונת 2020/2021. ב-18 בספטמבר הוא ערך את הופעת הבכורה שלו בליגה, בניצחון 1–5 על פמליקאו במסגרת המחזור הראשון לעונת 2020/2021. ב-22 באוקטובר הוא הבקיע את שערי הבכורה שלו במועדון, כשהבקיע שלושער בניצחון 2–4 על לך פוזנן במסגרת שלב הבתים של הליגה האירופית לעונת 2020/2021. ב-26 באוקטובר הבקיע את שער הבכורה שלו בליגה, בניצחון 0–2 על בלננסש במסגרת המחזור החמישי. בעונתו הראשונה במועדון הוא ערך 44 הופעות בכל המסגרות, בהן הבקיע 14 שערים. ב-14 בספטמבר 2021 הוא ערך את הופעת הבכורה שלו בליגת האלופות, כשנכנס כמחליף בדקה ה-59 בתיקו 0-0 נגד דינמו קייב במסגרת שלב הבתים לעונת 2021/2022. ב-29 בספטמבר הבקיע את שערי הבכורה שלו בליגת האלופות, צמד שערים בניצחון 0–3 על ברצלונה, גם כן במסגרת שלב הבתים של המפעל. בסך הכל בעונתו השנייה במועדון, עונת 2021/2022 כבש 26 שערי ליגה, כמות אשר העניקה לו את תואר מלך השערים בליגה הפורטוגלית לאותה עונה. בנוסף כבש שישה שערים במסגרות אירופאיות. ב-14 ביוני 2022 חתם בליברפול תמורת 100 מיליון יורו. ב-30 ביולי 2022 כבש שער בכורה בהופעת הבכורה בקבוצה במשחק מגן הקהילה, אותו ניצחה ליברפול את מנצ'סטר סיטי בתוצאה 1–3. שבוע לאחר מכן ערך הופעת בכורה בפרמייר ליג וכבש את שער הבכורה שלו בליגה, בתיקו 2-2 נגד פולהאם. בעונתו הראשונה בקבוצה כבש תשעה שערי ליגה ב-29 הופעות. נונייס היה חלק מסגל נבחרת אורוגוואי עד גיל 20 שסיימה במקום השלישי באליפות דרום אמריקה עד גיל 20 בשנת 2019 והגיעה לשלב שמינית הגמר בגביע העולם עד גיל 20 באותה השנה. כמו כן, הוא היה חלק מסגל הנבחרת עד גיל 22, שסיימה במקום הרביעי בטורניר הכדורגל במשחקים הפאן-אמריקאיים, גם כן בשנת 2019. הופעותיו בנבחרות הצעירות זיכו אותו בזימון לנבחרת אורוגוואי הבוגרת לקראת משחקי הידידות נגד נבחרות נבחרת קוסטה ריקה וארצות הברית בחודש ספטמבר 2019. ב-16 באוקטובר הוא ערך את הופעת הבכורה שלו בנבחרת, בתיקו 1-1 נגד נבחרת פרו במשחק ידידות. הוא נכנס כמחליף בדקה ה-75, וחמש דקות לאחר מכן הבקיע את השער היחיד של נבחרתו, שער הבכורה שלו בנבחרת. נכלל בסגל נבחרת אורוגוואי בטורניר מונדיאל 2022, בו הודחה נבחרתו בשלב הבתים של הטורניר. פניארול ליגת העל האורוגוואית: 2017, 2018 הסופר קאפ האורוגוואי: 2018 ליברפול מגן הקהילה: 2022 גביע הליגה האנגלית: 2023/24 אישיים חלוץ החודש בליגה הפורטוגלית: ספטמבר 2021 שחקן החודש בליגה הפורטוגלית: ספטמבר 2021 נבחרת העונה בליגה הפורטוגלית: 2021/22 מלך השערים בליגה הפורטוגלית: 2021/22 מדיה וקבצים בנושא דרווין נונייס בוויקישיתוף דרווין נונייס, ברשת החברתית פייסבוק דרווין נונייס, ברשת החברתית אקס (טוויטר) דרווין נונייס, ברשת החברתית אינסטגרם דרווין נונייס, באתר Transfermarkt דרווין נונייס, באתר Soccerway דרווין נונייס, באתר BDFutbol דרווין נונייס, באתר WorldFootball.net דרווין נונייס, באתר National Football Teams דרווין נונייס, באתר FootballDatabase.eu דרווין נונייס, באתר ESPN Darwin Núñez se fue al Almería: "voy a poder comprarle la casa a mis padres en Artigas", באתר Subrayado, ‏ 27 באוגוסט 2019 (בספרדית) Darwin Núñez: De estar a punto de “dejar de jugar” a un presente que promete en Peñarol באתר Fútbol, ‏ 15 ביולי 2019 (בספרדית) Clausura: River Plate derrotó 2-1 a Peñarol en el Saroldi y le quitó el invicto באתר Fútbol, ‏ 22 בנובמבר 2017 (בספרדית) Clausura: Peñarol le ganó 2-0 a Fénix con goles de Darwin Núñez y Giovanni González באתר Fútbol, ‏ 13 באוקטובר 2018 (בספרדית) Darwin Núñez, un delantero de garantías para el nuevo proyecto באתר הרשמי של אלמריה, 29 באוגוסט 2019 (בספרדית) Sporting Gijón vs. Almería - 3 October 2019 באתר Soccerway, ‏ 3 באוקטובר 2019 (באנגלית) Almería vs. Extremadura UD - 27 October 2019 באתר Soccerway, ‏ 27 באוקטובר 2019 (באנגלית) El Almería y el Benfica firman el traspaso definitivo de Darwin Núñez באתר הרשמי של אלמריה, 4 בספטמבר 2020 (בספרדית) PAOK VS. BENFICA 2 - 1 באתר Soccerway, ‏ 15 בספטמבר 2020 (באנגלית) FAMALICÃO VS. BENFICA 1 - 5 באתר Soccerway, ‏ 18 בספטמבר 2020 (באנגלית) LECH POZNAŃ VS. BENFICA 2 - 4 באתר Soccerway, ‏ 22 באוקטובר 2020 (באנגלית) BENFICA VS. BELENENSES 2 - 0 באתר Soccerway, ‏ 26 באוקטובר 2020 (באנגלית) ליברפול הודיעה רשמית על החתמת נונייס, באתר ערוץ הספורט, 14 ביוני 2022 Peru vs. Uruguay - 16 October 2019 באתר Soccerway, ‏ 16 באוקטובר 2019 (באנגלית) Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)